Document ID: 32004R0210

Komisjoni määrus (EÜ) nr 210/2004,
23. detsember 2003,
tööstustoodangule nõukogu määrusega (EMÜ) nr 3924/91 ette nähtud PRODCOM-nimekirja kehtestamise kohta 2004. aastaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 1991. aasta määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta, [1] eriti selle artikli 2 lõiget 6,
ning arvestades järgmist:
(1) Määrus (EMÜ) nr 3924/91 nõuab liikmesriikidelt ühenduse tööstustoodangu vaatlemist.
(2) Tööstustoodangu vaatlemine peab tuginema vaadeldavaid tooteid tuvastada võimaldavale nimekirjale.
(3) Toodete nimekirja on vaja toodangustatistika ühitamiseks väliskaubandusstatistikaga ja andmete võrdlemiseks ühenduse tootenomenklatuuriga (CPA).
(4) Määruses (EMÜ) nr 3924/91 nõutav tootenimekiri, mida nimetatakse PRODCOM-loeteluks, on kõigile liikmesriikidele ühine ja seda on vaja liikmesriikide andmete omavaheliseks võrdlemiseks.
(5) PRODCOM-loetelu tuleb ajakohastada ja seepärast tuleb see kehtestada 2004. aastaks.
(6) Käesolevas määruses ettenähtud meetmed on kooskõlas nõukogu otsusega 89/382/EMÜ, Euratom [2] loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
PRODCOM-loetelu 2004. aastaks sätestatakse lisas.
Artikkel 2
Käesolev määrus jõustub 20. päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2003

Labels: 7
1
15
19